Diari Oficial de la Generalitat Valenciana


Sumari del DOGV 5209, del 01-03-2006 (2006/1829)

Informació pública de la retaxació de càrregues del programa d'actuació integrada SUP-2 est, expedient número 1/2001.
---------------------------------------------------------------------------------------------------------------------

### Dades del document

Número de DOGV
:   5209

Data del DOGV
:   01-03-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1829


Organisme emissor
:   Ajuntament de Sagunt

Tipus de document
:   Anunci

Informació pública de la retaxació de càrregues del programa d'actuació integrada SUP-2 est, expedient número 1/2001. [2006/M1829]  
La Junta de Govern Local, en sessió ordinària celebrada el dia 14 de desembre de 2005 va adoptar, entre altres, l'acord següent:  
Informació pública de retaxació de càrregues del programa d'actuació integrada SUP-2 est. Expedient número 1/2001.  
Vist que, en data 8 de novembre de 2005, l'entitat Stirling, SL, agent urbanitzador del SUP-2 est, presenta escrit que és correspondència i contestació a l'informe que, en data 28 de setembre de 2005, va emetre l'Oficina Tècnica de Supervisió de Projecte i Obres d'Urbanització relatiu a una sèrie de millores no adoptades en el moment de l'adjudicació del programa d'actuació integrada i que, per tant, són objecte de retaxació i que consistixen en:  
La implantació de contenidors soterrats en el sector.  
La modificació de l'exedra prevista en la connexió amb l'avinguda de l'Arquitecte Alfredo Simón Gurumeta, mitjançant la realització d'un eix de connexió-rotonda.  
Atés que els servicis tècnics municipals, en l'informe de data 12 de desembre de 2005, indiquen el següent:  
«Estant aprovat el projecte d'urbanització del sector SUP-2 est, es plantegen, per part de la corporació, abordar una sèrie de millores no adoptades en el moment d'adjudicació del programa d'actuació integrada i que per tant són objecte de retaxació, com són:  
. La implantació de contenidors soterrats en el sector.  
. La modificació de l'exedra prevista en la connexió amb l'avinguda de l'Arquitecte Alfredo Simón mitjançant la realització d'un eix de connexió-rotonda.  
En data 8 de novembre, i amb número de registre d'entrada 53.454, l'agent urbanitzador presenta una sèrie de documents en què proposen la ubicació dels contenidors i la solució integral a l'avinguda de l'Arquitecte Alfredo Simón Gurumeta».  
Analitzats estos documents i sempre que la modificació de planejament respecte de l'illa dotacional de la UA 36 siga tramitada amb anterioritat, s'informa del següent:  
Revisió de preus: segons el resultant número 9, condicionants jurídics de la plica, punt 5, de l'acord d'aprovació i adjudicació del programa d'actuació integrada del SUP-2 est, de data 27 de gener de 2003:  
«5. El preu del programa d'actuació integrada és total i tancat, de manera que no s'admeten actualitzacions del cost conforme a l'índex de preus al consum, ni a cap altra fórmula d'actualització».  
Per tant, no s'admet a tràmit la sol·licitud de revisió de preus de les obres d'urbanització sol·licitada, que ascendien segons la documentació presentada per l'agent urbanitzador a un import total de 542.042,90 euros.  
Modificació del disseny de la zona verda carrer d'Alcalá Galiano:  
La modificació denominada per l'agent urbanitzador de la zona verda, es considera correcta ja que és concorde amb el que ha indicat esta Oficina Tècnica en l'informe de data 31 d'agost de 2005. No obstant això, la proposta de passeig central longitudinal apte per al passeig que es feia en este mateix informe, deixava de manifest que el projecte presentat al març de 2005 no complia amb l'informe anterior d'estos Servicis Tècnics Municipals, de data 12 de novembre de 2004, que indicava: «Les voreres nord i sud tindran la mateixa amplària i la resta de mitjana serà destinada a zona verda i tindrà com a ús principal el passeig». Per la qual cosa no es considera una millora sinó una premissa per a la seua aprovació.  
Per tant, no és una modificació dels punts acordats fins a hui per este ajuntament, sinó que es complix amb l'acord d'aprovació i que no motiva cap tipus de retaxació.  
Per tant, no s'admet a tràmit la sol·licitud de modificació del disseny de la zona verda carrer d'Alcalá Galiano sol·licitada que ascendia segons la documentació presentada per l'agent urbanitzador a un import total de 104.277,21 euros.  
Contenidors soterrats: respecte al preu proposat sobre les 50 unitats a instal·lar i que ascendix a un import total de 447.830,06 euros, s'indica que el cost estimatiu unitari sense impost sobre el valor afegit [segons oferta obtinguda a empresa distribuïdora d'estos al novembre de 2003, actualitzant-se el preu (IPC 5,1 en la província de València)] és de 5.263,42 euros, ascendint a un total aproximat per a 50 unitats de 263.171 euros, per la qual cosa el preu global de licitació seria 363.281,25 euros. El preu proposat sobrepassa esta quantitat en un 23% pel que no s'entén assumible, i s'haurà d'ajustar l'oferta a 363.281,25 euros. No obstant això, este import se subordina que durant la informació pública pels Servicis Tècnics Municipals es confirme la vigència dels preus per part de l'empresa.  
Quant als condicionants tècnics, s'indica que els contenidors ubicats en la rotonda del Periodista Azzati enfront del cementeri s'hauran de desplaçar cap al sud, fins al carrer d'Alcalá Galiano en l'encreuament amb la rotonda R3 ja que en la nova ubicació proposada dóna major servici als residents del sector que on es proposava. Conseqüentment s'hauran de desplaçar a l'altre costat del carrer V-1 els contenidors ubicats en l'encreuament del carrer d'Alcalà Galiano amb el carrer V-1.  
Rotonda en avinguda d'Alfredo Simón Gurumeta:  
Analitzats preus i partides de la remodelació de l'avinguda de l'Arquitecte Alfredo Simón Gurumeta proposta i que ascendix a un import total de 1.133.059,98 euros, s'indica que els mesuraments són correctes i els preus estan dins dels preus de mercat. Per tant s'admeten tals preus amb els següents condicionants tècnics que influïxen parcialment en el preu proposat.  
El criteri seguit respecte a la il·luminació és correcte disposant columnes centrals en mitjana, però s'hauran d'uniformar tots els fanals amb el mateix model en tota l'avinguda. S'eliminarà un braç dels dos que posseïxen en els dos fanals ubicats en la plaça existent abans de l'encreuament de l'avinguda amb la rotonda del full 3 al disposar els fanals nous.  
El nombre de passos de vianants estan equilibrats, però hauran de distribuir-se de manera que donen millor servici al vianant. D'esta manera, haurà d'eliminar el pas de zebra a l'oest del carrer V-1, ja que està duplicat. Haurà d'eliminar el pas de zebra a l'oest del carrer de Ponent per la mateixa raó, igual que en l'encreuament amb el carrer de Vent de Llevant. Haurà de desplaçar un d'ells fins a l'encreuament amb el carrer d'Aitana. Haurà de crear un pas de vianants en l'encreuament amb el carrer de Montcabrer. Haurà de desplaçar el pas de zebra d'entrada al col·legi i ubicar-lo a l'oest de la porta d'entrada de vehicles del col·legi, coincidint amb la porta de vianants. Haurà de crear un altre pas de vianants en l'encreuament amb el carrer de Cap de Pals. Amb la qual cosa el nombre de passos de vianants a realitzar és el mateix però distribuïts d'una altra manera.  
Les barbacanes de l'avinguda estaran materialitzades en tres trams diferenciats. Els extrems estaran formats per escocells d'1 metre de costat que incorporarà un taronger bord de port 16-18 en cada un d'ells, i la distància restant entre ells estarà materialitzada amb una rampa de 2 metres d'ample que salvarà el desnivell entre la vorera i la calçada. Esta rampa haurà de complir la normativa d'accessibilitat, Decret 39/2004, per la qual cosa haurà de canviar de textura i color el material de la rampa.  
Haurà d'analitzar l'evacuació d'aigües de la rotonda.  
A l'est de la rotonda dissenyada en el full 2, haurà de canviar el carril bici a la vorera més al sud i continuar-ho per esta vorera fins a la rotonda del full 3 ja que el trànsit de gent per eixa vorera és inferior que en la vorera oposada. De qualsevol manera els carrils bici sempre aniran el més prop possible de la calçada deixant lliure la part de vorera tocant a la parcel·la per al pas de vianants.  
Haurà de recréixer les voreres creant orelles en els cantons de totes les illes.  
S'hauran d'eliminar tots els reductors de velocitat ubicats en l'avinguda, així com els senyals que els indiquen.  
Haurà d'eliminar els senyals R-400b de la rotonda del full 2 i desplaçar una d'elles a l'illot del carrer V-5.  
Falta un senyal P-4 a l'est de la rotonda del full 2.  
En les eixides dels carrers perpendiculars a l'avinguda, haurà d'eliminar els senyals de sentit obligatori ubicats en la mitjana, ja que són redundants amb la indicació de gir a l'esquerra prohibit i entrada prohibida ubicades en el mateix encreuament.  
Haurà d'incorporar senyalització per a la zona de carril bici.  
Haurà de col·locar un Platanus orientalis més en cada vorera de la part sud de la rotonda creada en el full 2, açò és, dos Platanus més.  
L'elecció d'espècies a ubicar en escocells i mitjana a l'oest de la rotonda és correcta. A l'est d'esta, s'hauran de plantar Platanus orientalis tant per a escocells com per a mitjana completant així la imatge actual de l'avinguda fins al pas de zebra del carrer de Vent de Provença on es canviaran els arbres de les voreres per Prunus de color morat i es continuarà amb Platanus en la mitjana. En l'encreuament d'este carrer per a marcar el punt d'inflexió on canvia l'espècie d'arbres triats, els huit arbres que estan alineats amb la vorera de l'habitatge unifamiliar al sud de l'avinguda es canviaran per palmeres washingtonia filifera.  
Tots estos punts no atenen a una modernització global de l'avinguda ni a qüestions de tipus estètic d'esta, sinó que es limiten a les qüestions mínimes i essencials perquè l'avinguda es mantinga dins d'uns paràmetres normals de funcionalitat com a conseqüència de l'increment de trànsit que generarà el SUP-2 est. A tals efectes convé recordar les indicacions que es van fer en data 28 de setembre de 2005 per la qual informa i que literalment indiquen:   
Que el sector SUP-2 est està completament rodejat per sòl consolidat, i amb el desenvolupament d'este sector s'incrementa el trànsit en l'entorn així com l'aparició de nous recorreguts que connecten distintes zones de la ciutat ja consolidada.  
Actualment en l'avinguda de l'Arquitecte Alfredo Simón Gurumeta hi ha girs a esquerres en quasi tots els encreuaments de carrers. Que estos encreuaments suposen un perill que s'acreixerà amb l'increment del trànsit.   
Igualment, amb el desenvolupament del sector SUP-2 est i el SUNP.VI est, es produirà un increment de les circulacions nord-sud travessant esta avinguda, per la qual cosa és necessaria la creació d'un eix d'unió i distribució de l'esmentat trànsit.  
Per la qual cosa el pressupost inicial de la remodelació de l'avinguda de l'Arquitecte Alfredo Simón Gurumeta quedarà conforme a la taula següent:  
. Pressupost d'execució material de partida: 820.820,04.  
. Uniformar model lluminàries: 20.062,24.  
. Eliminar reductors de velocitat: 7.550,20.  
. Eliminar senyalització reductors velocitat: 1.897,94.  
. Mantindre Platanus orientalis existents: 14.980,00.  
. Eliminar totes les palmeres de la mitjana: 26.584,80.  
. Continuar palmeres mitjana fins a rotonda i 8 palmeres en punt inflexió: 6.847,60.  
. Arrancar un Platanus existent en punt inflexió: 239,87.   
. Plantar 2 Platanus en rotonda: 97,44.  
. Eliminar Platanus laterals proposats: 1.539,44.  
. Prunus en escocells laterals: 3.725,68.  
. Plantació de 28 tarongers bords en barbacana: 1.120,00.  
. Eliminar 4 senyals R-400b de rotonda: 335,12.  
. Col·locar un senyal R-400b en illot: 83,78.  
. Eliminar 11 senyals sentit obligatori: 921,58  
. Col·locar senyals en carril bici: 600.  
. Recrescuts en cantonada (es compensa per mateixa superfície d'asfalt).  
Total: 802.300,97.  
Pressupost d'execució material total PEM: 802.300,97.  
. l3% despeses generals: 104.299,13.  
. 6% benefici industrial: 48.138,06.  
. Pressupost d'execució per contracta: 954.738,16.  
. Projectes nova redacció remodelació: (6%) 57.284,29.  
Subtotal: 1.012.022,45.   
. 16% IVA: 161.923,59.  
Pressupost global de licitació remodelació: 1.173.946,04.  
Tot això s'informa als efectes oportuns.  
La Llei Reguladora de l'Activitat Urbanística permet retaxar les càrregues durant la redacció del projecte d'urbanització. En conseqüència, i atés que este ja està aprovat, serà necessari seguir el mateix procediment per a la fixació de la dita quantitat en concepte de retaxació.  
A la vista del que s'ha exposat, i vist l'informe del cap de Secció d'Urbanisme, la Junta de Govern Local, per unanimitat, acorda:  
Primer  
Obrir el període d'informació pública de la retaxació de càrregues del programa d'actuació integrada SUP-2 est, en els termes indicats en la part expositiva.   
Segon  
Donar a tal procediment la publicitat establida per la Llei 6/1994, a l'obertura de períodes d'informació pública de projectes d'urbanització, i en conseqüència, s'anunciarà mitjançant un edicte publicat en un diari d'informació general editat en la Comunitat Valenciana i .posteriorment o simultàniament. en el Diari Oficial de la Generalitat Valenciana, amb l'avís de la possibilitat de formular al·legacions.  
A més, abans de la publicació de l'edicte, caldrà remetre avís amb el seu contingut al domicili fiscal dels qui consten com a titulars de drets afectats.  
Cosa que es publica als efectes oportuns i a reserva del que resulte de l'aprovació de l'acta corresponent.  
Sagunt, 19 de desembre de 2005.. El regidor delegat d'Urbanisme: Francesc Fernández.